2023.3.8.
HU
Az Európai Unió Hivatalos Lapja
C 86/31
Az engedélyezett anyafajták jegyzéke kiegészült két fajtával, a Blanche du Massif Central-lal és a Lacaune-nal.
Ez a három fajta fajtatisztaként vagy első generációs keresztezésként használható.
A szöveg kiegészült az apaállatok fajtáinak jegyzékével, amelyek a rusztikus és húshasznú fajták közül fajtatisztaként használhatók.
A tenyésztő a bárányok rendeltetésétől függően választja ki a legmegfelelőbb apaállatfajtát, a bárányok húsosságának javításához a húshasznú fajtákat, a jerkék megújításához pedig a rusztikus fajtákat.
Az épületek (juhhodály, tranzitközpont) kialakításával kapcsolatban új kötelezettségeket vezettek be, amelyek az OFJ termelői által alkalmazott gyakorlatokat tükrözik (a vízhez és takarmányhoz való hozzáférés, az épületen belüli állatsűrűség, az alom minősége és az épületek tisztítása).
Az állatok gondozásával kapcsolatban a szöveg kiegészült az állatok kezelésére vonatkozó feltételekkel (az állatokat gondosan kell kezelni, tilos a bárányokat az irhájuknál megfogni), valamint a hímek ivartalanításának tilalmával.
Az állatorvosi ellátással kapcsolatban új kötelezettségekkel egészült ki a szöveg a gyógyszeres takarmányok használatának és nyomonkövethetőségének szabályozása érdekében.
Az állatok szállításának szabályozása és az ezzel okozott stressz csökkentése érdekében a szöveg kiegészült azzal, hogy a szállítási idő legfeljebb 8 óra lehet.
5.6. „Vágási műveletek” alpont A termék leírásáról szóló részben ismertetett módosítással összhangban változott a bárányok vágási kora, amely 60–150 napos korra csökkent (a korábbi 90–180 napos korral szemben).
A rendelkezés kiegészült azzal, hogy a 60–69 napos korban levágott bárányokat nem választják el.
A bárányok érkezése és levágása között legfeljebb 24 óra telhet el.
A rovat kiegészült a vágott testek lehűtésére vonatkozóan meghatározott feltételekkel (maghőmérséklet, lecsapódásmentesség).
A szöveg kiegészült a vágott testek kiválasztási kritériumaival, valamint a vágott testek tárolására és kiválasztására vonatkozó követelményekkel (nem darabolt vágott testek, tárolóhelyiség, hideg állapotban történő vizsgálat a lehűtés után).
5.7. „A belsőségek kiválasztása” alpont A szöveg a belsőségek kiválasztására vonatkozó rendelkezésekkel egészült ki, nevezetesen azzal, hogy a belsőségeket a kivágás után azonnal kiemelik az „Agneau du Quercy” OFJ-vel ellátott állatok vágott testéből.
5.9. „Darabolás és csomagolás” alpont A szöveg a darabolásra és a csomagolásra vonatkozó rendelkezésekkel egészült ki, nevezetesen azzal, hogy azokat a darabolóüzemben, és közvetlenül a darabolás után végzik, valamint hogy a hús kiszerelhető ömlesztve vagy fogyasztói egységcsomagolásban.
4.8.
Kapcsolat A „Kapcsolat a földrajzi származással” című bekezdést teljesen átírták, de alapjaiban nem változott.
A bekezdést a földrajzi terület sajátosságai, a termék sajátosságai és az ok-okozati kapcsolat megkülönböztetése céljából három részre osztva szerkesztették újra.
4.9.
Ellenőrző szerv A termékleírások megszövegezésének harmonizálására irányuló, nemzeti szinten hatályos előírások alkalmazásában törölték a tanúsító szerv nevét és elérhetőségeit, valamint a táblázatos formájú ellenőrzési tervet.
Ez a rovat a továbbiakban az ellenőrzés tekintetében illetékes franciaországi hatóságok elérhetőségeit tartalmazza: ezek az Institut national de l’origine et de la qualité (INAO) és a Direction générale de la concurrence, de la consommation et de la répression des fraudes (DGCCRF).
A tanúsító szerv neve és elérhetőségei megtalálhatóak az INAO honlapján és az Európai Bizottság adatbázisában.